Tatiana Tolstoy-Paus

Tatiana («Tanja») Tolstoy-Paus (født 20. september 1914 på Jasnaja Poljana i Det russiske keiserdømmet, død 29. januar 2007 på Herresta i Sverige), født grevinne Tatiana Tolstoy (russisk: Графиня Татья́на Льво́вна Толста́я), var en svensk kunstner, sosietetskvinne og politiker, og Leo Tolstojs siste gjenlevende barnebarn.

Hun var datter av forfatteren og billedhuggeren grev Leo Tolstoj d.y. og hans svenske ektefelle Dorothea  (Dora) Westerlund. Hun ble født på farfarens gods Jasnaja Poljana, der han  skrev Krig og fred og Anna Karenina, men flyktet med sine foreldre til Sverige i 1917 som følge av den russiske revolusjon. Der ble hun gift med den norskfødte godseieren Herman Paus, sønn av ingeniør og grosserer Karl L. Paus; svigerfaren var Henrik Ibsens fetter og sønn av skipsreder Christopher Blom Paus. Hermans mormor Valborg Tostrup var datter av trelasthandler Christopher Tostrup. Herman Paus kjøpte i 1938 herregården Herresta nær Stockholm fra sin slektning, pavelig kammerherre og greve Christopher Tostrup Paus.Sven T. Kjellberg, ‎S. Artur Svensson, Slott och herresäten i Sverige: Halland. Bohuslän. Blekinge. S. 240. 1968. Herman og Tatiana Paus var foreldre til godseier Christopher Paus, godseier Greger Paus, ingeniør Peder Paus og Tatiana Paus gift Uvnäs. Alle disse har etterkommere.Nikolai Puzin, The Lev Tolstoy House-Museum In Yasnaya Polyana, 1998 (med oversikt over Leo Tolstojs etterkommere)

I Sverige var hun kjent for sine malerier, og for deltagelse i lokal- og regionalpolitikken. Hun var ofte intervjuet om sin familie av svenske og internasjonale medier.«En resa att se fram emot», Eskilstuna Kuriren, 8. juni 2002«Leo Tolstoj är Tanjas farfar», Eskilstuna Kuriren, 5. august 2003«Tanja Paus och Sonja Ceder till minne», Svenska Dagbladet, 11. mars 2007

Hun var grandtante til jazzsangeren Viktoria Tolstoy.

Referanser

Kategori:Svenske politikere
Kategori:Personer fra Tula
Kategori:Lev Tolstoj
Kategori:Adelige personer